|  |  |  |  |
| --- | --- | --- | --- |
| Tantárgy neve:Nevelésfilozófia és neveléselmélet | Jellege:kötelező | Kreditek: 3 | Tantárgykód: WPED204 |
| Tantárgyfelelős: Tóth Tamás, PhD, egy. adjunktus | Munkaforma: előadás | Óraszám: N: 30 / L: 12 | Értékelés: kollokvium |
| A tantárgy oktatásának célja: Saját professzionista segítő-szakember szerepük megfogalmazásához, szakmai önismerethez elméleti segítség. Tájékozottság elérése a nevelés alapkérdéseiről szóló elméleti gondolkodás világában. Szakirodalom használatának fejlesztése. Gondolkodási, kommunikációs, vitatkozási készség fejlesztése. | | | |
| Fejlesztendő kompetenciaterületek: Szakirodalomban való tájékozódás, szakmai kódban írt szövegek megértése, értelmezése, Mások szakmai álláspontjának beépítése szakmai önképébe, szakmai önismeret, Elméleti tudás a nevelés alapkérdéseiről, nyitottság, tolerancia, mások álláspontjának elfogadása, a pluralisztikus gondolkodás megélése | | | |
| Kötelező irodalom: MIHÁLY Ottó: *Bevezetés a nevelésfilozófiába*. OKKER. Bp. én.  TRENCSÉNYI László: *Nevelés és társadalom*. Mikszáth Kiadó. Bp. 2000 Ajánlott irodalom: GÁSPÁR László: Neveléselmélet. OKKER, Bp. én.  NAGY Ádám – TRENCSÉNYI László: *Szocializációs közegek a változó társadalomban*. ISZT Kiadó, 2013.  ZRINSZKY László: Neveléselmélet. Műszaki Kiadó, Bp. 2000. | | | |
| Kurzustematika:  1. Saját (naiv) élmények, felfogások, „képek” a nevelésről, tudományos gondolkodás „előtti” nézetrendszerek (a folklór, a mindennapi közbeszéd, a művészet „képei”) 2. A nevelés alapkérdéseiről, a filozófiai ihletésű pedagógia nézetei Platóntól Herbartig 3. Az empirikus társadalom- és gyerektudományok befolyása a pedagógiai gondolkodásra (a gyermektanulmány a XX. század elején, a reformpedagógiák nevelésfelfogása) 4. Pedagógia és posztmodern. Neveléstantól – az „elméletek a nevelésig”, a pedagógia mint neveléstudomány, helye a tudományok rendszerében 5. Nevelésdefiníciók – a nevelés antropológiai értelmezése, „az ember nevelésre ítéltetett lény” 6. A nevelési folyamat szereplői I. (a növendék szerep határai, pedagógiai személyiségképek) 7. A nevelési folyamat szereplői II. A nevelő (profik és amatőrök) 8. A célrendszer problematikája (kik fogalmaznak célokat? A célok teljesülésének esélyei) 9. Hol és hogyan? I. Színterek, módszerek, eszközök a nevelésben (intézmények, piaci szolgáltatások, civil kezdeményezések) 10. Hol és hogyan? II. Eljárások, bánásmód a nevelésben 11. A nevelés korlátai (a biológiai-fiziológiai és a szociokulturális korlátok összefüggései, determinizmus és voluntarizmus)   **Követelmények, értékelés módja:**   * 66%-os részvétel * A hallgatók 6 elemű annotált bibliográfia benyújtásával jelentkeznek vizsgára (Ki? Kit? Mi célból? Hol? Hogyan? Milyen korlátok közt? kérdésre válaszoló folyóiratcikket kell keresniük). * A kollokviumon az előadásokat követő tételek alapján adnak számot tudásukról, érdeklődésükről, gondolkodásukról. A hat tétel: 1. Ki nevel (a nevelő)? 2. Kit nevelnek (felfogások a növendékről)? 3. Hol nevelnek? (A nevelés színterei) 4. Hogyan nevelnek? (A nevelés módszerei) 5. Mi célból zajlik a nevelés (A nevelés célrendszere) 6. A nevelés korlátai | | | |
| Kurzus hirdetője:  WJLF Neveléstudományi tanszék | **Félév:**  2019/20. tavasz | Oktató:  Trencsényi László, PhD, mb. oktató | |